Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 617

7. Hõmérséklet 7.1. A munkavégzés teljes idõtartalma alatt az alkalmazott munkamódszereket, a munka jellegét és az ott dolgozó munkavállalók megterhelését figyelembe véve az emberi szervezet számára megfelelõ hõmérsékletet kell biztosítani. 7.2. A klímakörnyezet kedvezõtlen hatásainak megelõzése céljából munkaszervezési intézkedéseket kell tenni. Óránként legalább 5, de legfeljebb 10 perces pihenõidõt kell közbeiktatni, ha a munkahelyen a munkahelyi klíma a 24 ˚C (K) EH értéket meghaladja, valamint a hidegnek minõsülõ munkahelyen. A munkahely hidegnek minõsül, ha a hõmérséklet a munkaidõ 50%-ánál hosszabb idõtartamban, szabadtéri munkahelyen a +4 ˚C-ot, illetve zárttéri munkahelyen a +10 ˚C-ot nem éri el. 7.3. Ha a munkahelyi klíma zárttéri vagy szabadtéri munkahelyen a 24 ˚C (K) EH értéket meghaladja, a munkavállalók részére igény szerint, de legalább félóránként védõitalt kell biztosítani. A folyadékveszteséget általában 14—16 ˚C hõmérsékletû ivóvízzel kell pótolni. E célra alkalmas azonos hõmérsékletû ízesített, alkoholmentes ital is, amelynek cukortartalma az ital 4 súlyszázalékát nem haladja meg, vagy az mesterséges édesítõszerrel ízesített. 7.4. A hidegnek minõsülõ munkahelyen a munkavállaló részére +50 ˚C hõmérsékletû teát kell kiszolgáltatni. A 2002/24. szám tea ízesítéséhez a 7.3. pontban elõírtak figyelembevételével cukrot, illetve édesítõszert kell biztosítani. 7.5. A védõital és a tea elfogyasztásához legalább a munkavállalók létszámát elérõ mennyiségben, személyenként és egyéni használatra kiadott ivópoharakról kell gondoskodni. A védõital, valamint a tea készítése, tárolása, kiszolgálása a közegészségügyi követelmények megtartásával történhet.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes